ddrg/super_eurlex huggingface dataset:
LV Eiropas Savienības Oficiālais Vēstnesis C 481/5

Paziņojums personām, grupām un vienībām, kuras iekļautas sarakstā, kas minēts 2. panta 3. punktā Padomes Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām

(skatīt Padomes Īstenošanas regulas (ES) Nr. 2016/2373 pielikumu)

(2016/C 481/03)

Šī informācija attiecas uz personām, grupām un vienībām, kas iekļautas sarakstā Padomes Īstenošanas regulā (ES) 2016/2373 (2016. gada 20. decembris (1)).

Eiropas Savienības Padome ir konstatējusi, ka personām, kas ir iekļautas minētajā personu, grupu un vienību sarakstā, būtu jāpiemēro ierobežojoši pasākumi, kas paredzēti Padomes Regulā (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (2).

Regulā (EK) Nr. 2580/2001 ir paredzēts, ka tiek iesaldēti visi līdzekļi, citi finanšu aktīvi un saimnieciskie resursi, kas pieder attiecīgajām personām, grupām un vienībām, un ka tām netiek tieši vai netieši darīti pieejami nekādi līdzekļi, citi finanšu aktīvi un saimnieciskie resursi.

Attiecīgo personu uzmanība tiek vērsta uz to, ka pastāv iespēja iesniegt pieteikumu attiecīgās(-o) dalībvalsts(-u) kompetentajām iestādēm, kas minētas regulas pielikumā, lai iegūtu atļauju izmantot iesaldētos līdzekļus būtisku vajadzību nodrošināšanai vai konkrētiem maksājumiem saskaņā ar minētās regulas 5. panta 2. punktu.

Attiecīgās personas var iesniegt lūgumu, lai iegūtu Padomes paskaidrojuma rakstu, uz kura pamata tās ir iekļautas minētajā sarakstā. Šādi lūgumi būtu jānosūta uz šādu adresi:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË E-pasts: sanctions@consilium.europa.eu

Attiecīgās personas jebkurā laikā var iesniegt Padomei lūgumu, kam pievienota dokumentācija, kas pamato to, ka lēmums par viņu iekļaušanu minētajā sarakstā būtu jāpārskata, sūtot to uz minēto adresi. Šādus lūgumus izskatīs pēc to saņemšanas. Šajā sakarā attiecīgo personu uzmanība tiek vērsta uz to, ka saskaņā ar Padomes Kopējās nostājas 2001/931/KĀDP (3) 1. panta 6. punktu Padome regulāri pārskata sarakstu. Lai lūgumus varētu izskatīt nākamajā pārskatīšanas reizē, tie jāiesniedz līdz 2017. gada 1. martam.

Attiecīgo personu uzmanība tiek vērsta arī uz iespēju apstrīdēt Padomes regulu Eiropas Savienības Vispārējā tiesā saskaņā ar nosacījumiem, kas paredzēti Līguma par Eiropas Savienības darbību 263. panta ceturtajā un sestajā daļā.

(1) OV L 352, 23.12.2016., 31. lpp.

(2) OV L 344, 28.12.2001., 70. lpp.

(3) OV L 169, 29.6.2007., 69. lpp.
11.

vairot visu ieinteresēto personu – jo īpaši politikas veidotāju, radošās jomas profesionāļu, industriju, uzņēmumu un investoru – informētību par to, kādu vērtību kultūrai, ekonomikai un sabiedrībai sniedz pārnozaru sadarbības ceļā īstenots radošums un inovācijas. Šajā nolūkā ir svarīgi veicināt to, lai tiktu plaši izplatīta informācija par labas prakses piemēriem pārnozaru sadarbībā, sasniegtajiem rezultātiem un gūto pieredzi, kā arī veicināt ekspertu tīklošanos un mācīšanos citam no cita;
1.

Kopējā nostājā 2002/402/KĀDP (1) Savienība ir aicināta iesaldēt līdzekļus un saimnieciskos resursus, kas attiecas uz organizācijas Al-Qaida locekļiem un atsevišķām personām, grupām, uzņēmumiem un organizācijām, kas saistītas ar to un kas minētas sarakstā, kurš sastādīts atbilstīgi ANO DP Rezolūcijām 1267(1999) un 1333(2000) un kurš regulāri jāatjaunina ANO komitejai, kas izveidota saskaņā ar ANO DP Rezolūciju 1267(1999). ANO komitejas izveidotais saraksts ietver šādas personas un organizācijas: — Al Qaida, — fiziskās un juridiskās personas, organizācijas, struktūras un grupas, kas ir saistītas ar Al-Qaida, kā arī — juridiskās personas, organizācijas un struktūras, kas jebkurai no šīm saistītajām personām, organizācijām, struktūrām un grupām pieder, kuras tās kontrolē vai citādi atbalsta. Rīcība vai darbības, kas norāda, ka atsevišķa persona, grupa, uzņēmums vai organizācija ir “saistīta ar”Al-Qaida: a) dalība tādas rīcības vai darbību finansēšanā, plānošanā, sekmēšanā, sagatavošanā vai īstenošanā, ko veic Al-Qaida vai jebkura ar to saistīta apakšorganizācija, pakļauta organizācija, saistīta grupa vai to atvasinājumi, tāpat kā rīcība vai darbības saistībā ar to, tās vārdā, tās uzdevumā vai to atbalstot; b) ieroču un ar tiem saistīto materiālu piegāde, pārdošana vai nodošana jebkurai no tām; c) rekrutēšana jebkuru šo personu vai organizāciju uzdevumā; vai d) cita rīcība vai darbības nolūkā atbalstīt jebkuru no tām.
C 139/11

Labojums Īrijas paziņojumā saskaņā ar Eiropas Parlamenta un Padomes Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (Atlantijas okeāna kontinentālās zemūdens nomalas 2015. gada licenču piešķiršanas kārtas izziņošana)

( “Eiropas Savienības Oficiālais Vēstnesis” C 102, 2015. gada 27. marts )

(2015/C 139/07)

6. lappusē astotajā daļā:

tekstu:

“Uz pieteikuma skaidri jānorāda atzīme “2015 Licensing Round – Atlantic Margin”, un tas jānosūta uz šādu adresi: The Petroleum Affairs Division, Department of Communications, Energy and Natural Resources, 29-31 Adelaide Road, Dublin 2, Ireland. Pieteikumu saņemšanas termiņš ir 2015. gada 16. septembris (plkst. 12.00).”
2.

Kultūras mantojums ietver no pagātnes mantotos resursus visās formās un aspektos – materiālus, nemateriālus un digitālus (tos, kas ir digitāli jau no paša sākuma, un tos, kas ir digitalizēti), tostarp pieminekļus, vēsturiskas vietas, ainavas, prasmes, paražas, zināšanas un cilvēka radošo spēju izpausmes, kā arī kolekcijas, ko saglabā un apsaimnieko tādas publiskās un privātās struktūras kā muzeji, bibliotēkas un arhīvi. Tas ir izveidojies cilvēku un vietu mijiedarbības rezultātā laika gaitā, un tas pastāvīgi attīstās. Šiem resursiem no kultūras, vides, sociālā un ekonomiskā viedokļa ir liela sabiedriska vērtība, un tādēļ to ilgtspējīga apsaimniekošana ir stratēģiska izvēle 21. gadsimtam.
LV Eiropas Savienības Oficiālais Vēstnesis C 118/6

Šī informācija ir paredzēta Hizballah Military Wing (pazīstams arī kā Hezbollah Military Wing, Hizbullah Military Wing, Hizbollah Military Wing, Hezballah Military Wing, Hisbollah Military Wing, Hizbu’llah Military Wing, Hizb Allah Military Wing, ietverot Jihad Council (un visas vienības tā pakļautībā, tostarp Ārējās drošības organizācija)), kas iekļauts sarakstā, kuru paredz ar 2. panta 3. punktu Padomes Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, kas norādītas Padomes Īstenošanas regulā (ES) Nr. 125/2014 (1)

2014/C 118/04

EIROPAS SAVIENĪBAS PADOME,

Padomes Regulā (EK) Nr. 2580/2001 (2) (2001. gada 27. decembris) ir paredzēts, ka tiek iesaldēti visi līdzekļi, citi finanšu aktīvi un saimnieciskie resursi, kas pieder attiecīgajai grupai, un ka šādām grupām netiek tieši vai netieši darīti pieejami nekādi līdzekļi, citi finanšu aktīvi un saimnieciskie resursi.

Padomei ir sniegta jauna informācija, kas attiecas uz minētās grupas paturēšanu sarakstā. Izskatījusi šo jauno informāciju, Padome ir attiecīgi grozījusi paskaidrojuma rakstus.

Attiecīgā grupa var iesniegt lūgumu, lai saņemtu atjauninātos Padomes paskaidrojuma rakstus par iemesliem, kāpēc tās ir paturētas minētajā sarakstā (ja paskaidrojuma raksts jau nav tām nosūtīts), nosūtot lūgumu uz šo adresi:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË E-pasts: sanctions@consilium.europa.eu

Attiecīgā grupa jebkurā laikā var iesniegt Padomei lūgumu, kam pievienoti apliecinoši dokumenti, pārskatīt lēmumu par to iekļaušanu un paturēšanu minētajā sarakstā, sūtot to uz minēto adresi. Pēc saņemšanas šādus lūgumus izskatīs. Šajā sakarā attiecīgās grupas uzmanība tiek vērsta uz to, ka saskaņā ar Kopējās nostājas 2001/931/KĀDP (3) 1. panta 6. punktu Padome regulāri pārskata sarakstu. Lai lūgumus izskatītu nākamajā pārskatīšanā, tie būtu jāiesniedz līdz 2014. gada 16. maijam.

Attiecīgās grupas uzmanība tiek vērsta arī uz iespēju apstrīdēt Padomes Regulu Eiropas Savienības Vispārējā tiesā saskaņā ar nosacījumiem, kas paredzēti Līguma par Eiropas Savienības darbību 263. panta 4. un 6. punktā.

Attiecīgās grupas uzmanība tiek vērsta uz to, ka pastāv iespēja iesniegt pieteikumu attiecīgās(-o) dalībvalsts(-u) kompetentajām iestādēm, kas minētas regulas pielikumā, lai saņemtu atļauju izmantot iesaldētos līdzekļus pamatvajadzību nodrošināšanai vai konkrētiem maksājumiem saskaņā ar minētās regulas 5. panta 2. punktu.

(1) OV L 40, 11.2.2014., 9. lpp.

(2) OV L 344, 28.12.2001., 70. lpp.

(3) OV L 344, 28.12.2001., 93. lpp.
LV Eiropas Savienības Oficiālais Vēstnesis C 40/1

Paziņojums personām, grupām un organizācijām, kas iekļautas sarakstā, kurš minēts 2. panta 3. punktā Padomes Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām

(skatīt pielikumu Padomes Regulai (ES) Nr. 125/2014 (2014. gada 10. februāris))

2014/C 40/01

Šī informācija attiecas uz personām, grupām un vienībām, kas iekļautas sarakstā Padomes Regulā (ES) Nr. 125/2014 (2014. gada 10. februāris) (1).

Eiropas Savienības Padome ir konstatējusi, ka vēl joprojām ir spēkā pamatojums, ar kuru saskaņā personas, grupas un vienības ir iekļautas minētajā tādu personu, grupu un vienību sarakstā, kurām piemēro ierobežojošus pasākumus, kas paredzēti Padomes Regulā (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (2). Tāpēc Padome ir pieņēmusi lēmumu paturēt šīs personas, grupas un vienības šajā sarakstā.

Padomes Regulā (EK) Nr. 2580/2001 (2001. gada 27. decembris) ir paredzēts, ka visi līdzekļi, citi finanšu aktīvi un saimnieciskie resursi, kas pieder attiecīgām personām, grupām un vienībām, tiek iesaldēti un ka nekādi līdzekļi, citi finanšu aktīvi un saimnieciskie resursi tieši vai netieši netiek darīti pieejami šādām personām, grupām vai vienībām.

Attiecīgo personu, grupu un vienību uzmanība tiek vērsta uz to, ka pastāv iespēja iesniegt pieteikumu attiecīgās(-o) dalībvalsts(-u) kompetentajām iestādēm, kas minētas regulas pielikumā, lai iegūtu atļauju izmantot iesaldētos līdzekļus būtisku vajadzību nodrošināšanai vai konkrētiem maksājumiem saskaņā ar minētās regulas 5. panta 2. punktu.

Attiecīgās personas, grupas un vienības var iesniegt lūgumu, lai iegūtu Padomes paskaidrojuma rakstu, uz kura pamata tās ir paturētas minētajā sarakstā (ja paskaidrojuma raksts jau nav tām nosūtīts), nosūtot to uz šo adresi:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË

Attiecīgās personas, grupas un vienības jebkurā laikā var iesniegt Padomei lūgumu, kam pievienota pamatojoša dokumentācija, ka lēmums par to iekļaušanu un saglabāšanu minētajā sarakstā būtu jāpārskata, sūtot to uz minēto adresi. Šos lūgumus izskatīs pēc saņemšanas. Šajā sakarā šo personu, grupu un vienību uzmanība tiek vērsta uz to, ka Padome regulāri pārskata sarakstu saskaņā ar Kopējās nostājas 2001/931/KĀDP 1. panta 6. punktu. Lai lūgumus izskatītu nākamajā pārskatīšanā, tie būtu jāiesniedz līdz 2014. gada 28. februārim.

Attiecīgo personu, grupu un vienību uzmanība tiek vērsta arī uz iespēju apstrīdēt Padomes Regulu Eiropas Savienības Vispārējā tiesā saskaņā ar nosacījumiem, kas paredzēti Līguma par Eiropas Savienības darbību 263. panta 4. un 6. punktā.

(1) OV L 40, 11.2.2014., 9. lpp.

(2) OV L 344, 28.12.2001., 70. lpp.
1.

Kopējā nostājā 2002/402/KĀDP (1) Savienība ir aicināta iesaldēt līdzekļus un saimnieciskos resursus, kas attiecas uz organizācijas Al-Qaida locekļiem un atsevišķām personām, grupām, uzņēmumiem un organizācijām, kas saistītas ar to un kas minētas sarakstā, kurš sastādīts atbilstīgi ANO DP Rezolūcijām 1267 (1999) un 1333 (2000) un kurš regulāri jāatjaunina ANO komitejai, kas izveidota saskaņā ar ANO DP Rezolūciju 1267 (1999). ANO komitejas izveidotais saraksts ietver: — Al Qaida; — fiziskās un juridiskās personas, organizācijas, struktūras un grupas, kas ir saistītas ar Al-Qaida, kā arī — juridiskās personas, organizācijas un struktūras, kas jebkurai no šīm saistītajām personām, organizācijām, struktūrām un grupām pieder, kuras tās kontrolē vai citādi atbalsta. Rīcība vai darbības, kas norāda, ka atsevišķa persona, grupa, uzņēmums vai organizācija ir “saistīta ar”Al-Qaida: a) dalība tādas rīcības vai darbību finansēšanā, plānošanā, sekmēšanā, sagatavošanā vai īstenošanā, ko veic Al-Qaida vai jebkura ar to saistīta apakšorganizācija, pakļauta organizācija, saistīta grupa vai to atvasinājumi, tāpat kā rīcība vai darbības saistībā ar to, tās vārdā, tās uzdevumā vai to atbalstot; b) ieroču un ar tiem saistīto materiālu piegāde, pārdošana vai nodošana jebkurai no tām; c) rekrutēšana jebkuru šo personu vai organizāciju uzdevumā; vai d) cita rīcība vai darbības nolūkā atbalstīt jebkuru no tām.
1.

Kopējā nostājā 2002/402/KĀDP (1) Savienība ir aicināta iesaldēt līdzekļus un saimnieciskos resursus, kas attiecas uz organizācijas Al-Qaida locekļiem un atsevišķām personām, grupām, uzņēmumiem un organizācijām, kas saistītas ar to un kas minētas sarakstā, kurš sastādīts atbilstīgi ANO DP Rezolūcijām 1267 (1999) un 1333 (2000) un kurš regulāri jāatjaunina ANO komitejai, kas izveidota saskaņā ar ANO DP Rezolūciju 1267 (1999). ANO komitejas izveidotais saraksts ietver: — Al-Qaida; — fiziskās un juridiskās personas, organizācijas, struktūras un grupas, kas ir saistītas ar Al-Qaida, kā arī — juridiskās personas, organizācijas un struktūras, kas jebkurai no šīm saistītajām personām, organizācijām, struktūrām un grupām pieder, kuras tās kontrolē vai citādi atbalsta. Rīcība vai darbības, kas norāda, ka atsevišķa persona, grupa, uzņēmums vai organizācija ir “saistīta ar”Al-Qaida: a) dalība tādas rīcības vai darbību finansēšanā, plānošanā, sekmēšanā, sagatavošanā vai īstenošanā, ko veic Al-Qaida vai jebkura ar to saistīta apakšorganizācija, pakļauta organizācija, saistīta grupa vai to atvasinājumi, tāpat kā rīcība vai darbības saistībā ar to, tās vārdā, tās uzdevumā vai to atbalstot; b) ieroču un ar tiem saistīto materiālu piegāde, pārdošana vai nodošana jebkurai no tām; c) rekrutēšana jebkuru šo personu vai organizāciju uzdevumā; vai d) cita rīcība vai darbības nolūkā atbalstīt jebkuru no tām.
LV Eiropas Savienības Oficiālais Vēstnesis C 222/5

Labojums dokumentā “Notice for the attention of the persons and entities to which restrictive measures provided for in Council Decision 2011/782/CFSP, as implemented by Council Implementing Decision 2012/424/CFSP, and Council Regulation (EU) No 36/2012, as implemented by Council Implementing Regulation (EU) No 673/2012 concerning restrictive measures in view of the situation in Syria apply”

( “Eiropas Savienības Oficiālais Vēstnesis” C 218, 2012. gada 24. jūlijs )

2012/C 222/05

Paziņojuma tekstu aizstāj ar šādu:

“Paziņojums personām un vienībām, uz kurām attiecina ierobežojošus pasākumus, kas ir noteikti Padomes Lēmumā 2011/782/KĀDP, ko īsteno ar Padomes Īstenošanas lēmumu 2012/424/KĀDP, un Padomes Regulā (ES) Nr. 36/2012, ko īsteno ar Padomes Īstenošanas regulu (ES) Nr. 673/2012, par ierobežojošiem pasākumiem saistībā ar situāciju Sīrijā Šeit sniegtā informācija ir paredzēta to personu un vienību ievērībai, kas norādītas I pielikumā Padomes Lēmumam 2011/782/KĀDP, ko īsteno ar Padomes Īstenošanas lēmumu 2012/424/KĀDP (1), un II pielikumā Padomes Regulai (ES) Nr. 36/2012, ko īsteno ar Padomes Īstenošanas regulu (ES) Nr. 673/2012 (2), par ierobežojošiem pasākumiem saistībā ar situāciju Sīrijā. Eiropas Savienības Padome ir pieņēmusi lēmumu, ka minētajos pielikumos uzskaitītās personas un vienības būtu jāiekļauj tādu personu un vienību sarakstā, kurām piemēro ierobežojošos pasākumus, kas paredzēti Padomes Lēmumā 2011/782/KĀDP un Padomes Regulā (ES) Nr. 36/2012 par ierobežojošiem pasākumiem saistībā ar situāciju Sīrijā. Pamatojums attiecīgo personu un vienību iekļaušanai sarakstā ir izklāstīts minēto pielikumu attiecīgajos ierakstos. Attiecīgo personu un vienību uzmanība tiek vērsta uz to, ka pastāv iespēja iesniegt pieteikumu kompetentām attiecīgās(-o) dalībvalsts(-u) iestādēm, kā norādīts Regulas (ES) Nr. 36/2012 III pielikumā minētajās tīmekļa vietnēs, lai iegūtu atļauju izmantot iesaldētos līdzekļus pamatvajadzību nodrošināšanai vai konkrētiem maksājumiem (sk. regulas 16. pantu). Attiecīgās personas un vienības var iesniegt Padomei lūgumu – pievienojot apliecinošus dokumentus – pārskatīt lēmumu par viņu iekļaušanu minētajā sarakstā, lūgumu nosūtot uz šādu adresi: Council of the European Union General Secretariat DG C – Coordination Unit Rue de la Loi/Wetstraat 175 1048 Bruxelles/Brussel BELGIQUE/BELGIË Attiecīgo personu un vienību uzmanība tiek vērsta arī uz iespēju apstrīdēt Padomes lēmumu Eiropas Savienības Vispārējā tiesā saskaņā ar noteikumiem, kas izklāstīti Līguma par Eiropas Savienības darbību 275. panta otrajā daļā un 263. panta ceturtajā un sestajā daļā.

(1) OJ L 196, 24.7.2012., 81. lpp.

(2) OJ L 196, 24.7.2012., 8. lpp.”
21.

nospraust mērķus vai turpināt darbu pie to sasniegšanas atbilstoši dalībvalstu politikai izglītības, nodarbinātības, mājokļu un veselības aprūpes jomās, lai novērstu atšķirības starp nelabvēlīgos apstākļos esošām romu kopienām un pārējiem iedzīvotājiem. Īpaša uzmanība būtu jāpievērš vajadzībai nodrošināt vienlīdzīgu pieeju praksē. Mērķus varētu galvenokārt nospraust šādās prioritārās jomās, īpašu uzmanību pievēršot dzimumu līdztiesības aspektam: a) pieeja kvalitatīvai izglītībai, tostarp agrīnai pirmsskolas izglītībai un aprūpei, kā arī pamatizglītībai, vidējai izglītībai un augstākajai izglītībai, īpaši saistībā ar iespējamas segregācijas novēršanu skolā, priekšlaicīgas mācību pārtraukšanas novēršanu un veiksmīgas pārejas nodrošināšanu no skolas dzīves uz darba dzīvi; b) darba iespējas, it īpaši attiecībā uz nediskriminējošu pieeju darba tirgum, kā arī aktīva darba tirgus politika, darba tirgus programmas, pieaugušo izglītība un profesionālā izglītība, kā arī atbalsts pašnodarbinātībai; c) pieeja veselības aprūpei, it īpaši attiecībā uz kvalitatīvu veselības aprūpi, tostarp profilaktisko veselības aprūpi un veselības izglītību, un d) pieeja mājokļiem, it īpaši attiecībā uz sociālajiem mājokļiem un vajadzību veicināt segregācijas novēršanu mājokļu jomā, kā arī tā finansējuma pilnīga izmantošana, kurš nesen kļuvis pieejams sakarā ar Eiropas Reģionālās attīstības fondu (15);
—

pāreja uz digitālu kino ir steidzama un vajadzīga. Šī pāreja būtu jāatbalsta ar valsts politiku, ņemot vērā šādus vispārējo interešu mērķus: — nodrošināt piekļuvi Eiropas filmām – tostarp darbiem no Eiropas filmu mantojuma klāsta – un popularizēt tās, — veicināt kultūras un valodu daudzveidību, jo īpaši – uzlabojot filmu izplatīšanu, — nostiprināt to Eiropas uzņēmēju konkurētspēju, kuri iesaistīti digitalizācijas procesā, — sekmēt sociālo kohēziju, tostarp nodrošinot to, ka pastāv kinoteātru dažādība visā Eiropas Savienībā.
4)

Lai arī daudzi migrantu izcelsmes bērni veiksmīgi iegūst izglītību un daži no viņiem patiesi ir to vidū, kuriem ir visaugstākie sasniegumi, gan valstu rādītāji, gan starptautiski pētījumi – piemēram, PISA (10) – sniedz skaidrus un konsekventus pierādījumus tam, ka migrantu skolēnu sasniegumiem izglītībā lielākoties ir tendence būt ievērojami zemākiem nekā to vienaudžiem. Līdz ar to šādi skolēni biežāk agri pamet skolu, tiem ir zemāks kvalifikāciju līmenis, un to skaits augstākās izglītības iestādēs ir mazāks. Piedāvājot migrantu izcelsmes bērniem labākas iespējas veiksmīgi iegūt izglītību, varētu mazināt norobežošanos, atstumtību un atsvešinātību.
c.

“pirotehnikas materiāli”, degvielas un tām radniecīgas vielas un to maisījumi: 1. speciāli militārām vajadzībām izstrādātas aviodegvielas; 2. alans (alumīnija hidrīds) (CAS 7784-21-6); 3. karborāni; dekaborāns (CAS 17702-41-9); pentaborāni (CAS 19624-22-7 un 18433-84-6) un to atvasinājumi; 4. hidrazīns un atvasinājumi (sk. arī pozīciju ML8.d.8. un ML8.d.9. – hidrazīna atvasinājumi kā oksidētāji): a. hidrazīns (CAS 302-01-2) 70 % vai lielākās koncentrācijās; b. monometilhidrazīns (CAS 60-34-4); c. simetriskais dimetilhidrazīns (CAS 540-73-8); d. asimetriskais dimetilhidrazīns (CAS 57-14-7); 5. pulverizētas metāla degvielas (to daļiņas ir vai nu sfēriskas, putekļveida, sferoīdas, vai maltas), kas gatavotas no materiāliem, kam sastāvā ir 99 % vai vairāk jebkuras šīs vielas: a. šādi metāli un to maisījumi: 1. berīlijs (CAS 7440-41-7), ja daļiņas nav lielākas par 60 μm; 2. dzelzs pulveris (CAS 7439-89-6), ja daļiņas ir 3 μm vai mazākas, iegūts, dzelzs oksīdu reducējot ar ūdeņradi; b. maisījumi, kuros ir jebkura šī viela: 1. cirkonijs (CAS 7440-67-7), magnijs (CAS 7439-95-4) vai to sakausējumi, ja daļiņas mazākas par 60 μm; vai 2. bora (CAS 7440-42-8) vai bora karbīda (CAS 12069-32-8) degvielas, 85 % tīras vai tīrākas un ja daļiņas mazākas par 60μm; 6. militārie materiāli ar ogļūdeņraždegvielu biezinātājiem, speciāli izstrādāti lietojumam liesmumetējos vai aizdedzes munīcijā, tādi kā metālu stearāti vai palmiāti (piemēram, oktols (CAS 637-12-7)) un M1, M2, un M3 biezinātāji; 7. perhlorāti, hlorāti un hromāti kompozīcijās ar pulverizētiem metāliem vai citiem energoietilpīgiem degkomponentiem; 8. sfērisks alumīnija pulveris (CAS 7429-90-5), kā daļiņas ir 60 μm vai mazākas, izgatavots no materiāla ar 99 % vai lielāku alumīnija saturu; 9. titāna subhidrīds (TiHn) ar stehiometrisko ekvivalentu n = 0,65–1,68; 1. piezīme : Aviodegvielas, kas minētas pozīcijā ML8.c.1., ir gatavi ražojumi, nevis to sastāvdaļas. 2. piezīme : Pozīciju ML8.c.4.a. nepiemēro hidrazīna maisījumiem, kas speciāli izstrādāti korozijas ierobežošanai. 3. piezīme : Pozīciju ML8.c.5. piemēro sprāgstvielām un degvielām, neatkarīgi no tā, vai tie ir vai nav iekapsulēti alumīnijā, magnijā, cirkonijā vai berilijā. 4. piezīme : Pozīciju ML8.c.5.b.2. nepiemēro boram un bora karbīdam, kas bagātināts ar boru-10 (ar 20 % vai lielāku kopējo bora-10 saturu).
2.2.

Ja vadītājvalsts uzskata, ka ir jāsāk 3.1. punktā minēto personu evakuācija, tā par to informē iesaistītās dalībvalstis uz vietas un to galvaspilsētās. Iesaistītās dalībvalstis savukārt informē vadītājvalsti par savu valsts nostāju par evakuāciju un par vēlmi izmantot vai neizmantot vadītājvalsts palīdzību šajā jomā. Ja dalībvalsts atsakās no palīdzības, tā pati uzņemas aizsargāt savus valstspiederīgos un citas iespējamas personas, kas saņem no tās konsulāru palīdzību. Piemērojot diskriminācijas aizlieguma principu, tādi valstspiederīgie un citas iespējamas personas, kas saņem konsulāru palīdzību, joprojām ir tiesīgi saņemt vadītājvalsts palīdzību. Vadītājvalsts nav atbildīga par iespējamām sekām, kādas ir dalībvalsts lēmumam noraidīt vadītājvalsts palīdzību.
19.

Ņemot vērā Padomes horizontālo pieeju visiem DFS dosjē, ir mainīti vairāki citi noteikumi. Konkrēti, ir veiktas izmaiņas 1. pantā par programmas izveidi uz laikposmu no 2021. līdz 2027. gadam un noteikumos par kumulatīvo un alternatīvo finansējumu. Turklāt, lai nodrošinātu nepārtrauktību atbalsta sniegšanā attiecīgajās politikas jomās un lai īstenošanu varētu sākt no daudzgadu finanšu shēmas 2021.–2027. gadam darbības sākuma, tika noteikts, ka regulu piemēros ar atpakaļejošu spēku no 2021. gada 1. janvāra.
2.

Padomes Regula (EK) Nr. 1206/2001 par sadarbību starp dalībvalstu tiesām pierādījumu iegūšanā civillietās un komerclietās ir svarīgs Eiropas tiesu iestāžu sadarbības instruments. Instruments nodrošina satvaru dalībvalstu pārrobežu savstarpējai tiesiskajai palīdzībai pierādījumu iegūšanai pāri robežām un pierādījumu tiešai pārrobežu iegūšanai. Pārskatīšanas priekšlikuma mērķis ir esošajā regulā paredzētos sadarbības mehānismus un nosūtīšanas darbplūsmas pielāgot tehniskajām iespējām, ko sniedz digitalizācija un informācijas tehnoloģiju (IT) izmantošana. Konkrēti, Komisijas priekšlikumā ir aicināts izveidot decentralizētu IT sistēmu un to obligāti izmantot pieprasījumu un dokumentu apmaiņai starp dalībvalstu iestādēm. Pārskatīšanas priekšlikuma mērķis ir arī paplašināt un stiprināt pierādījumu tiešo pārrobežu iegūšanu.